Гъэмахуэм и бзэр усыгъэм и псэщ
ЗыкъэсщIэжри-
гъэмахуэт,
Жызумейри
къэгъагъэрт.
Сыгъуэща зимыгугъэ
Дыгъэм сэ
зыхуэзгъафIэрт.
Сыпсэуну сыгугъэу,
СыщыIэну сыхъуапсэу
ГъэфIэгъыбзэкIэ дыгъэм
Сыздришэрт и лъапсэм…
Сэралъп Мадинэ и Арт-центрым иджыблагъэ щекIуэкIащ «Жан» литературэ хасэм къызэригъэпэщ усэ пшыхьхэм я зи чэзу «Гъэмахуэегъэжьэж» Iыхьэр. Профсоюзхэм щэнхабзэмкIэ я уардэунэм и режиссёр Гумэ Маринэ пшыхьыр къыщызэIуихым фIэхъус псалъэкIэ захуигъэзащ къызэхуэсахэм.
— Адыгэхэм фIыуэ ялъагъу гуэр щрагъэжьэжкIэ кIэлъыгъэхуабэ хуащIырт. Дэри а хабзэм дытекIынкъым. Бэвыгъэ, берычэт, хэхъуэ куэдкIэ дызыгъэгуфIа гъэмахуэм усы-
гъэм къыхина и лъэужьыр нобэ нэIурыт тщащIынущ гъатхэм екIуэкIа усэ пшыхьым зи къеджэкIэр нэхъыфIу къыщалъыта журналистхэм. Гъэмахуэм и бзэр усэбзэм и псэщ, усыгъэм и бзийм зевгъэумэ, зывгъэпсэхумэ ди гуапэщ, — жиIащ Гумэм.
Республикэм къыщыдэкI газетхэм, радиомрэ телевиденэмрэ я лэжьакIуэхэу Щоджэн Iэминат, Дзэгъащтэ Азэмэт, Битокъу Маринэ, Мэкъуауэ Кристинэ, Щомахуэ Залинэ, ныбжьыщIэ цIыкIухэу Хьэгъэбанэ Залинэ, Къэшэж Беслъэн, Нэчо Астемыр сымэ усыгъэм и IэфIыр зыхыуагъащIэу Ацкъан Руслан, Мыкъуэжь Анатолэ, Къаныкъуэ Заринэ, Гугъуэт Заремэ сымэ я IэдакъэщIэкI- хэм къеджащ.
Усыгъэр зи щIасэхэм ЩоджэнцIыкIу Iэдэм и тхылъхэмкIэ яхуэупсащ тхакIуэм ипхъу ЩоджэнцIыкIу Нинэ.
Пшынауэ ныбжьыщIэ, пщащэ IэпэIэсэ Тхьэлыджокъуэ Сюзаннэ игъэзэщIа пшыналъэхэр гуIэфIтещIэж ящыхъуат абы кърихьэлIа псоми.
Усыгъэм зэпэгъунэгъу ищIахэм бжьыхьэр я пIалъэу зэбгрыкIыжащ.
Инэрокъуэ Данэ.
Сурэтхэр Шыбзыхъуэ Астемыр трихащ.
